text: Itiya ho, malacecayay a masaniyaro’ ko Cifarfaran ato Lidaw. Yo misanga’ ko Dipong toya ni’atolan to sapi’ateng to nanom no Cikasoan a ’alo i, itiya a malitosa kona niyaro’ a tatosa. Itiya ho masafanaw kona pala, mararid amilifowas no nanom ’alo, saka malinah ko finawlan no niyaro’ talaLidaw. Tahira to i Lidaw i, ’aloman sa to ko mafolaway a tayni tona niyaro’, o Payrang ko saadihayay.